《负暄》
宋代·刘子翚

宵寒卧增裯，昼寒起增衣。
何如负暄乐，高堂日晖晖。
引光扉尽负，追影榻屡移。
妙趣久乃酣，瞑目潜自知。
初如拥红炉，冻粟消顽肌。
渐如饮醇醪，暖力中融怡。
欠神百骸舒，爬搔随意为。
稍回骄佚气，顿改酸寒姿。
薰然沐慈仁，天恩岂余私。
愿披横空云，四海同熙熙。
矫首望扶桑，倾心效园葵。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。